《题金尚书所藏画四首 其二 海棠班鸠》
宋代·邓林

红日三竿照海棠，睡痕犹浸露华香。弄晴鸠妇来何处，唤醒酣春梦一场。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。